laion/Wikipedia-Exotic huggingface dataset:
ধুমকেতু ওয়েস্ট

অগাস্ট ১৯, ১৯৭৫ সালে রিচারড ওয়েস্ট ধুমকেতুটি আবিষ্কার করেন। মার্চ ১৯৭৬ সালে এটি সর্বোচ্চ উজ্জলতায় আসে,। এ সময় এটা এতটাই উজ্জ্বল ছিল যে দিনের আলোতেই ধুমকেতু পর্যবেক্ষণ করা যেত। ধুমকেতুটি সূর্যকে প্রায় ৫৫৮,০০০ বছরে একবার প্রদক্ষিণ করে। Donald K. Yeomans (April 2007).http://ssd.jpl.nasa.gov/?great_comets . Jet Propulsion Laboratory/California Institute of Technology (Solar System Dynamics). Retrieved 2007-12-28. Gary W. Kronk. http://cometography.com/lcomets/1975v1.html . Cometography. Retrieved 2011-02-01.
আইসি ৪৪০৬

আইসি ৪৪০৬ নেবুলার প্রস্থ প্রায় ০.১৩ আলোকবর্ষ আর দৈর্ঘ্য প্রায় ০.৪৫ আলোকবর্ষ। পৃথিবী থেকে প্রায় ২০০০ আলোকবর্ষ দূরের। প্রতি সেকেন্ডে ২২ কিলোমিটার বেগে সৌরজগৎের দিকে ধেয়ে আসছে এর একদিকের মেঘ। "SIMBAD Astronomical Database"। Results for IC 4406। সংগ্রহের তারিখ ২০০৬-১২-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) http://simbad.u-strasbg.fr/Simbad. Results for IC 4406. Retrieved 2006-12-19.
ডাংগুলি

ডাংগুলি বাংলাদেশ ও উত্তর ভারতের অন্যতম জনপ্রিয় গ্রামীণ খেলা। সাধারণত কিশোর বয়সী ছেলেরা এই খেলা খেলে। উত্তরভারতে এর নাম গোলি ডাণ্ডা। ক্রিকেট আসার পর এর জনপ্রিয়তা অনেকটাই ম্রীয়মান হয়ে এসেছে। বাংলাদেশে অঞ্চলভেদে খেলাটি ড্যাংবাড়ি, গুটবাড়ি, ট্যামডাং, ভ্যাটাডান্ডা ইত্যাদি নামে পরিচিত। খেলার উপকরণ দু'টি- একটি দেড় থেকে দুই ফুট লম্বা লাঠি (ডাং বা ডাণ্ডা), অপরটি গুলি যা নামে গোল মনে হলেও গোল নয়, আসলে প্রায় দুই ইঞ্চি লম্বা আরেকটি ছোট লাঠি যার দুই প্রান্ত কিছুটা সূঁচালো করা থাকে। ডাংগুলি বাংলার সর্বাঞ্চলীয় একটি জনপ্রিয় খেলা। প্রধানত কম বয়সের ছেলেরা এটি খেলে থাকে; মেয়েরা সাধারণত ডাংগুলি খেলে না। দুই থেকে পাঁচ-ছয়জন করে দুই দলে বিভক্ত হয়ে এটি খেলতে পারে। দেড় হাত লম্বা একটি লাঠি এবং এক বিঘত পরিমাণ একটি শক্ত কাঠি খেলার উপকরণ। প্রথমটিকে ডান্ডা ও দ্বিতীয়টিকে গুলি বা ফুত্তি বলা হয়। প্রথমে খোররলা মাঠে একটি ছোট গর্ত করা হয়। যারা দান পায় তাদের একজন গর্তের ওপর গুলি রেখে ডান্ডা মেরে সেটিকে দূরে ফেলার চেষ্টা করে। প্রতিপক্ষের খেলোয়াড়েরা চারিদিকে দাঁড়িয়ে থেকে সেটিকে লুফে নিতে চায়। তারা সফল হলে ঐ খেলোয়াড় আউট হয়, আর ধরতে না পারলে গর্তের ওপর রাখা ডান্ডা লক্ষ করে ছুড়ে মারতে হয়। ছোঁয়া গেলে সে দান হারায়, আর তা না হলে সে ডান্ডা দিয়ে তুলে গুলিকে আবার দূরে পাঠায়। তারপর গুলি থেকে গর্ত পর্যন্ত ডান্ডা দিয়ে মাপতে থাকে। সাত পর্যন্ত মাপের আঞ্চলিক নাম হলো: বাড়ি, দুড়ি, তেড়ি, চাঘল, চাম্পা, ঝেঁক, মেক। এরূপ সাত মাপে এক ফুল বা গুট এবং সাত ফুলে এক লাল হয়। ভাঙা ফুলের ক্ষেত্রে যেখানে শেষ হয়, পরের খেলা সেখান থেকে শুরু হয়। বাড়ি, দুড়ি ইত্যাদি প্রতিটি মারের পৃথক পৃথক পদ্ধতি আছে। আউট না হওয়া পর্যন্ত একজন খেলোয়াড় খেলতে পারে, আউট হলে দ্বিতীয় একজন একই পদ্ধতিতে খেলবে। এভাবে সবাই আউট হয়ে গেলে বিপক্ষ দল দান পেয়ে খেলা শুরু করে। বস্তুত এ খেলাটি বর্তমান যুগের ক্রিকেটের গ্রাম্য সংস্করণ এবং ব্যাট ও বল ডান্ডা ও গুলির সমতুল্য। এক্ষেত্রেও ক্যাচ হলে অথবা ডান্ডার আঘাত করে আউট করার বিধান আছে। ডাণ্ডা দিয়ে গুলির সূচালো প্রান্তে মারলে তা লাফিয়ে ওঠে। তার পর সেই লাফানো অবস্থায় তাকে দ্বিতীয় বার ডাণ্ডা দিয়ে মেরে অনেক দূরে পাঠাতে হয়। গুলিটি চোখে লেগে অনেক সময়ই দুর্ঘটনা ঘটে। দ্বিতীয়বার মারার পর এর তীব্র বেগ ও সূচালো প্রান্তের চোট এই খেলাকে দুর্ঘটনাপ্রবণ করেছে। বাংলাদেশের খেলাধুলা, রশীদ হায়দার, বাংলা একাডেমী ওবায়দুল্লাহ, শেখ (২০২২-০২-১০)। "হারিয়ে যাওয়া গ্রাম-বাংলার ঐতিহ্যবাহী খেলাধুলা-১"। ঢাকামেইল। সংগ্রহের তারিখ ২০২৪-১০-১২।
ড. মুহম্মদ শহীদুল্লাহ হল

ড. মুহম্মদ শহীদুলাহ্ হল ঢাকা বিশ্ববিদ্যালয়ের শুরুর সময়ে প্রতিষ্ঠিত তিনটি আবাসিক হলগুলির একটি। এটি কার্জন হলের পিছনে অবস্থিত এবং এখানে থাকার জন্য দুটি সম্প্রসারিত ভবনসহ একটি প্রধান ভবন রয়েছে। এখানে কেবল বিজ্ঞান অনুষদের শিক্ষার্থীদের থাকার ব্যবস্থা করা হয়েছে। বর্তমান ড. মুহম্মদ শহীদুল্লাহ হল ছিল ঢাকা কলেজের জন্য নির্মিত প্রথম ছাত্রাবাস। ১৯০৮ সালের মার্চ মাসে এর নির্মাণকাজ শেষ হয়। কার্জন হলের নকশার সঙ্গে এই হলের নকশা সামঞ্জস্যপূর্ণ। ঢাকা বিশ্ববিদ্যালয় প্রতিষ্ঠিত হলে এটি ঢাকা বিশ্ববিদ্যালয়ের আবাসিক হল হিসেবে যুক্ত হয়। ১৯২১ সালে হলটি লাইটন হল নামে প্রতিষ্ঠিত ও পরবর্তীকালে একে ঢাকা হল নামে নামকরণ করা হয় এবং ১৯৬৯ সালে বিখ্যাত ভাষাবিদ ড. মুহম্মদ শহীদুল্লাহর মৃত্যুর পর তার নামে নতুন নামকরণ করা হয়। পরে ১৭ জুন, ২০১৭ সালে এই হলের নাম ড. মুহম্মদ শহীদুলাহ্ হল করা হয়। এই হলের সামনের বিশাল পুকুর আছে, ১৯৫২ সালে এই পুকুর ঘাটে বসেই ১৪৪ ধারা ভেঙে ভাষা আন্দোলনের মিছিল করার সিদ্ধান্ত নেয়া হয়। ১৯৭১ সালের মার্চ ২৫ রাতে এই হলের পাশেই পাকিস্তানি হানাদার বাহিনীর বিরুদ্ধে প্রথম প্রতিরোধ গড়ে তোলা হয়। যার ফলে ক্ষিপ্ত পাক সেনারা সর্বপ্রথম হত্যাকাণ্ডটি চালায় এই হলে ঢুকে। সেই রাতে বর্বর পাক সেনাদের হাতে খুন হন এ হলের আবাসিক শিক্ষক পদার্থবিজ্ঞান বিভাগের আতাউর রহমান খান খাদিম সহ আরো অনেকে। শহীদুল্লাহ হল এলাকার পূর্বের নাম ছিল বাগ-এ-মুসা খাঁ। এটি বারো ভূইয়াঁর অন্যতম ভূইয়াঁ ঈসা খাঁর পুত্র মুসা খাঁয়ের নামে নামাঙ্করণ করা হয়। মুসা খাঁ সুবেদার ইসলাম খাঁয়ের নিকট যুদ্ধে হেরে যাবার পর যুদ্ধাবন্দী হিসেবে আটক ছিল। তবে সুবেদার ইসলাম খাঁ তার প্রতি বেশ সহৃদয় ছিল। হাকিম হাবিবুর রহমানের মতে এটি একটি বাগান ছিল যা মুসলিম বাগান হিসেবেও বিখ্যাত ছিল। সেই সময়ের নিদর্শন হিসাবে রয়েছে মুসা খাঁয়ের মসজিদ, এবং সমাধি। হল কমপ্লেক্সটি ৫ একর (২.০ হেক্টর) জায়গা জুড়ে রয়েছে যাতে তিনটি বড় ছাত্র আবাসন রয়েছে যেখানে প্রায় ১৫০০ শিক্ষার্থী রয়েছে। তিনতলা মূল ভবনটি ১৯২১ সালে তৈরি করা হয়, যেটি কার্জন হলের নকশার সাথে সামঞ্জস্যপূর্ণ। পরবর্তী সময়ে দুটি পাঁচতলাভবন সংযোজন করা হয়। অন্যান্য ভবনের মধ্যে রয়েছে প্রভোস্ট অফিস, গ্রন্থাগার, শিক্ষার্থীদের পড়ার ঘর, ক্যান্টিন, মেস, মসজিদ এবং শিক্ষক, কর্মকর্তা এবং কেরানিদের থাকার ব্যবস্থা। এই হলে একটি মেস ভবন আছে যার উপর তলায় হলের সুদৃশ্য মসজিদ। এই হলের প্রশাসনিক ভবন লিটন হল নামে পরিচিত। কমপ্লেক্সের অভ্যন্তরে একটি বিশাল খেলার মাঠ এবং একটি পুকুর রয়েছে। এখানে বেশ কয়েকটি দোকানগুলি রয়েছে যা প্রতিদিনের প্রয়োজনীয় জিনিস সরবরাহ করে। এই হলটি বাংলাদেশের ছাত্র রাজনীতিতে গুরুত্বপূর্ণ ভূমিকা পালন করেছে। ড. মুহাম্মদ শহীদুল্লাহ্ হল মুসা খান মসজিদ শহীদুল্লাহ হলের পুকুর ড. মুহম্মদ শহীদুল্লাহ্ হলের প্রধান ভবনে ঢাকা বিশ্ববিদ্যালয়ের শতবর্ষ পূতি উৎসবে আলোকসজ্জা ঢাকা কলেজের ছাত্রাবাসই আজকের শহীদুল্লাহ্ হল, প্রথম আলো, ২৬ আগস্ট ২০১৬ "শহীদুল্লাহ হলের নাম পরিবর্তন"। প্রথম আলো। সংগ্রহের তারিখ ২০১৭-০৯-০৫।  "Shahidullah Hall"। ১৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ২ জুন ২০১৩।
বাণিজ্য তরী

বণিক জাহাজ বা ট্রেডিং বদনা একটি নৌকা বা জাহাজ যা, যাত্রীদের জন্য ভাড়ায় কার্গো বা বহন করে। এই বাদ পরিতোষ নৈপুণ্য যে বহন করে না যাত্রী ভাড়া জন্য; যুদ্ধজাহাজ এছাড়াও অন্তর্ভুক্ত করা হয়। বণিক জাহাজ আবার নিম্নোক্ত ভাগে বিভক্ত এর আকার ও প্রয়োগ অনুসারে: ট্যাঙ্কার একটি জাহাজ যা ডিজাইন করা হয় তরল পদার্থ বাল্ক মধ্যে পরিবহন করার জন্য। এ ক্ষেত্রে উল্লেখযোগ্য যেমন অশোধিত তেল, পেট্রোলিয়াম পণ্য, তরলীকৃত পেট্রোলিয়াম গ্যাস, তরলীকৃত প্রাকৃতিক গ্যাস এবং রাসায়নিক এছাড়াও, উদ্ভিজ্জ তেল, , ওয়াইন এবং অন্যান্য খাদ্য। হাইড্রোকার্বন পণ্য যেমন তেল, এলপিজি ও এলএনজি কেমিক্যাল যেমন, অ্যামোনিয়া, ক্লোরিন, এবং styrene মনোমার তাজা জল মদ নৌকা জাহাজ নৌবহর উইকিমিডিয়া কমন্সে বাণিজ্য তরী সংক্রান্ত মিডিয়া রয়েছে।
ইতিহাসবিদ

ইতিহাসবিদ একজন ব্যক্তি যিনি ইতিহাস নিয়ে গবেষণা করেন, অধ্যয়ন করেন এবং লিখেন, তার এই বিষয়ের উপর দখল আছে । ঐতিহাসিকরা অতীতের ঘটনার একটানা, সুশৃঙ্খল বর্ণনা নিয়ে গবেষণা করেন এবং মানব জাতির সাথে অতীতের ঘটনার সম্পর্ক নিয়ে বিশ্লেষণ করেন এবং এর সাথে সময়ের সঙ্গে ইতিহাসের প্রভাব ও অধ্যয়নে করেন। যদি কোনো ব্যক্তি লিখিত ইতিহাসের পূর্ববর্তী ঘটনা নিয়ে গবেষণা করেন তাহলে তাকে প্রাগঐতিহাসিক বলা হয়। যদিও "ঐতিহাসিক" বলতে একইসঙ্গে অপেশাদার ও পেশাদার ঐতিহাসিকদের বর্ণনা করতে ব্যবহার করা যেতে পারে, তবে যারা বিষয়টিতে স্নাতক ডিগ্রি অর্জন করেছেন, প্রধানত ঐতিহাসিক তাদেরকে  বলা হয়। কিছু ঐতিহাসিক যদিও, প্রকাশনা বা প্রশিক্ষণ ও অভিজ্ঞতা দ্বারা স্বীকৃত হন। উনিশ শতকের শেষ দিকে যখন জার্মানি এবং অন্য জায়গায় গবেষণা বিশ্ববিদ্যালয় গড়ে ওঠে তখন ধীরে ধীরে "ইতিহাসবিদ" একটি পেশা হয়ে ওঠে। "WordNet Search - 3.1" (ইংরেজি ভাষায়)। ২০১২-০৮-০৪ তারিখে মূল থেকে আর্কাইভ করা। সংগ্রহের তারিখ ২০১৭-০২-০৪।  Herman, A. M. (1998). Occupational outlook handbook: 1998-99 edition. Indianapolis: JIST Works. Page 525.।
দীর্ঘস্থায়ী অবরোধক ফুসফুসীয় ব্যাধি

দীর্ঘস্থায়ী অবরোধক ফুসফুসীয় ব্যাধি বা সিওপিডি বলতে ফুসফুসের কিছু রোগকে বোঝায় যার কারণে ফুসফুসে বায়ু চলাচল বাধাগ্রস্ত হয় এবং শ্বাস-প্রশ্বাসে সমস্যার সৃষ্টি হয়। একে ইংরেজি পরিভাষায় ক্রনিক অবস্ট্রাকটিভ পালমোনারি ডিজিজ (Chronic obstructive pulmonary disease, সংক্ষেপে COPD) বলে। এর প্রাথমিক লক্ষণগুলি হল শ্বাসকষ্ট এবং কাশির সাথে কফ বের হওয়া। লক্ষণগুলি সময়ের সাথে সাথে আরও ক্ষতিকর হয়ে উঠে। হাঁটাচলা করা বা সিঁড়ি বেয়ে ওঠা কষ্টকর হয়ে উঠে। সর্বাধিক পরিচিত দীর্ঘস্থায়ী অবরোধক ফুসফুসীয় ব্যাধি হল ক্লোমস্ফীতি বা কলাবায়ুস্ফীতি (এমফাইসিমা, Emphysema) এবং দীর্ঘস্থায়ী ক্লোমনালীপ্রদাহ (ক্রনিক ব্রঙ্কাইটিস, chronic bronchitis), তবে এদেরকে বর্তমানে আর আলাদা করে দেখা হয় না। হোমিওপ্যাথিতে এই রোগ নিরাময়ের স্থায়ী চিকিৎসা রয়েছে। কাশি শ্বাসকষ্ট শ্বাসপ্রশ্বাসের সময় শব্দ হওয়া কাশির সাথে শ্লেষ্মা নির্গত হওয়া হাঁটাচলা করলে হয়রান হয়ে যাওয়া ধূমপানও এই অসুখের জন্য দ্বায়ী। এ ছাড়া বায়ুদূষণ, ধুলা, ধোঁয়া ইত্যাদি ফুসফুসে প্রদাহের সৃষ্টি করে, যা সিওপিডির কারণ। এ রোগের কারণে ফুসফুসের স্থায়ী ক্ষতি হয়। গলা বা শ্বাসনালিতে ক্ষতিকর/উত্তেজক কোনো পদার্থের উপস্থিতির কারণে কাশি হয়ে থাকে। এই ক্ষতিকর/উত্তেজক পদার্থের উপস্থিতির কারণে মস্তিষ্ক থেকে তলপেট ও বুকের পেশীতে সংকেত পৌঁছায় যাতে ফুসফুস থেকে প্রবল বাতাস বা নিঃশ্বাসের সাহায্যে উত্তেজক পদার্থটি বের হয়ে আসে। কাশি হলো এমন একটি শারীরবৃত্তীয় প্রক্রিয়া যা আকস্মিকভাবে হয়ে থাকে ও যে প্রক্রিয়ার সাহায্যে শ্বাসনালি থেকে যে কোনো দূষিত পদার্থ ও জীবাণু বাইরে বেরিয়ে আসে। কাশির এই প্রক্রিয়াটি সাধারণত তিনটি পর্যায়ে হয়ে থাকে। প্রথম পর্যায়ে আমরা শ্বাস গ্রহণ করি, দ্বিতীয় পর্যায়ে বাতাস আবদ্ধ শ্বাসরন্ধ্রে চাপ সৃষ্টি করে এবং তৃতীয় ও শেষ পর্যায়ে ফুসফুস থেকে আবদ্ধ শ্বাসরন্ধ্রের ভেতর দিয়ে জোরপূর্বক সশব্দে বাতাস বেরিয়ে আসে, যাকে আমরা কাশি বলে থাকি। কাশি ইচ্ছাকৃত বা স্বতঃস্ফূর্ত হতে পারে। কাশি বা কফ স্বল্পদিনের জন্য হলে তা দেহের তেমন কোনো ক্ষতি করে না। তবে এটি কয়েক সপ্তাহ বা এর বেশিদিন স্থায়ী হলে ও কফের সাথে রক্ত গেলে দ্রুত ডাক্তারের পরামর্শ নিতে হবে। কাশি দীর্ঘদিন স্থায়ী হলে তা বিভিন্ন ধরনের সমস্যার সৃষ্টি করে, যেমন- নিদ্রাহীনতা, মাথাব্যথা, মূত্র নিয়ন্ত্রণে রাখতে অসামর্থ্য হওয়া ও পাঁজরের ক্ষতি। "Chronic obstructive pulmonary disease"। NICE। সংগ্রহের তারিখ ৫ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি ত্রুটি: <ref> ট্যাগ বৈধ নয়; BMJbp নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; WHO2021 নামের সূত্রটির জন্য কোন লেখা প্রদান করা হয়নি Gold Report 2021, পৃ. 20-27, Chapter 2: Diagnosis and initial assessment। Gold Report 2021, পৃ. 33–35, Chapter 2: Diagnosis and initial assessment। Gold Report 2021, পৃ. 40–46, Chapter 3: Evidence supporting prevention and maintenance therapy। উদ্ধৃতি ত্রুটি: <ref> ট্যাগ বৈধ নয়; GBD2015Pre নামের সূত্রটির জন্য কোন লেখা প্রদান করা হয়নি "ফুসফুসের রোগ সিওপিডি, প্রথম আলো, ২৬ নভেম্বর ২০১৯"। ৯ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০২১।
ই-৯ (দেশসমূহ)

ই-৯ (E-9) হচ্ছে বিশ্বের ৯-টি দেশ নিয়ে গঠিত একটি আন্তর্জাতিক ফোরাম যার লক্ষ্য হচ্ছে ইউনেস্কোর “সবার জন্য শিক্ষা (Education for All)” উদ্যোগের লক্ষ্যসমূহ অর্জন করা। এই ই-৯ (E-9) এর E হচ্ছে Education এবং ৯ দ্বারা নয়টি দেশকে উপস্থাপন করে। এই নয়টি দেশ হচ্ছেঃ বাংলাদেশ, ব্রাজিল, চীন, মিশর, ভারত, ইন্দোনেশিয়া, মেক্সিকো, নাইজেরিয়া এবং পাকিস্তান। এই দেশগুলো পৃথিবীর অর্ধেক জনসংখ্যাকে উপস্থাপন করে এবং পৃথিবীর প্রাপ্ত বয়স্ক নিরক্ষর লোকের ৭০% এই দেশগুলোতে বাস করে। এই উদ্যোগের সম্মেলন ১৯৯৩ সালে ভারতের নতুন দিল্লিতে শুরু করা হয়। এই উদ্যোগ বর্তমানে একটি ফোরামে পরিণত হয়েছে যা সদস্য দেশগুলোর মধ্যে শিক্ষা সম্পর্কিত অভিজ্ঞতা নিয়ে আলোচনা করে। এই ফোরাম তাদের নিজেদের মধ্যে সু-অনুশীলন বিনিময় করে এবং “সবার জন্য শিক্ষা” সম্পর্কিত অগ্রগতি পর্যবেক্ষণ করেন। ই-৯ দেশসমূহ আর্থসামাজিকভাবে অনেক গুরুত্বপূর্ণ আগ্রগতি করেছে। ব্রাজিল, চীন, ইন্দোনেশিয়া এবং মেক্সিকো জি-২০ এর সদস্য। এর মধ্যে মেক্সিকো ওইসিডি সদস্য এবং চীন বর্তমানে পৃথিবীর দ্বিতীয় বৃহত্তম অর্থনীতির দেশ। ব্রাজিল এবং ভারতও সেরা দশ অর্থনীতির দুইটি দেশ। ইন্দোনেশিয়ার উন্নয়নও খুব দ্রত হচ্ছে। ১৯৯৩ এই ফোরামের সদস্য দেশসমূহের নমিনাল জিডিপি ছিলো পৃথিবীর মোট নমিনাল জিডিপির ১৬.৫% যা বর্তমানে বেড়ে হয়েছে ৩০%। "E-9 meet begins today, India to lay road map"। Hindustan Times। ৮ নভেম্বর ২০১২। ৮ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০১২।  "E9 Initiative"। UNESCO। সংগ্রহের তারিখ ২২ নভেম্বর ২০১২।  "E-9 Initiative Background"। E-9 Initiative। ৬ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০১২।
চিত্তেশ্বরী সর্বমঙ্গলা কালীমন্দির, চিৎপুর

হিন্দু দেবীমন্দির শ্রী শ্রী  চিত্তেশ্বরী সর্বমঙ্গলা কালীবাড়ি বর্তমান কলকাতার উত্তর প্রান্তে অবস্থিত কাশীপুর এবং চিতপুরে খগেন চ্যাটার্জী রোডে অবস্থিত। এটি উত্তর কলকাতার প্রাচীনতম মন্দিরগুলির অন্যতম। এই মন্দির চত্বরে মূল মন্দির দেবী সর্বমঙ্গলা ছাড়াও আছে তিনটি শিব মন্দির। লোকমুখে শোনা যায়, এই মন্দিরে দেবী নিরন্তর অবস্থান করেন। শ্রী চিত্তেশ্বরী সর্বমঙ্গলা দেবীর ছবি তোলা নিষিদ্ধ এবং কোথাও এনার ছবি পাওয়া যায় না। অধুনা এই চিৎপুর এলাকায় একসময় রঘু নামে এক দুর্দান্ত দস্যুদলপতি সদলবলে থাকতেন। শোনা যায়, একদিন সন্ধ্যায় নদীর চড়ে উত্তর দিকে (বর্তমান মন্দিরের উত্তর দিকে যে পুকুর আছে সেই অংশটি পূর্বে নদীর চড়া অংশ ছিল) রঘু ডাকাত ভ্রমণ করছিলেন। ভ্রমণকালে তিনি জলাময় অংশে এক স্থানে দুটি পাথরের মধ্যে একটি মহাদেব এবং আরেকটি দেবীর মূর্তি দেখতে পান। সেই পাথরের মূর্তিটিকে এতোটা গ্রাহ্য না করলেও মনস্থির করতে না পেরে ঘরে চলে যান। কিন্তু রাত্রে দেবী তাকে স্বপ্নে দর্শন দিয়ে বলেন, "দস্যুবৃত্তি করে জীবনযাপন না করে সময় থাকতে এখন ছেড়ে দিয়ে সাবধান হয়ে যা। মহাশক্তিরূপিণী আমি সভৈরব জলাশয়ে পড়ে আছি; শেষ জীবনে আমার মহিমা প্রচার কর।" চিত্তেশ্বরী মন্দির শ্রী শ্রী  চিত্তেশ্বরী সর্বমঙ্গলা মন্দির দ্বারা প্রকাশিত শ্রী শ্রী সর্বমঙ্গলা ইতিবৃত্ত https://www.kmcgov.in/KMCPortal/jsp/KMCRegionalArcPlaces.jsp#a1
মোহাম্মদ তৈয়ব আলী

মোহাম্মদ তৈয়ব আলী (জন্ম: ১৯৪৪ - মৃত্যু: ২৪ ডিসেম্বর, ১৯৯৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। মোহাম্মদ তৈয়ব আলীর জন্ম ঢাকায় তার বাবার নাম সোনা মিয়া এবং মায়ের নাম জোহরা বিবি। তার স্ত্রীর নাম হাজেরা বেগম। তাদের তিন ছেলে, তিন মেয়ে। মুক্তিযুদ্ধের পূর্বে বিভিন্ন ধরতাম ছোট ছোট কাজ করতেন মোহাম্মদ তৈয়ব আলী। ঢাকা শহরে তিনি ফল ফেরি করে বিক্রি করতেন। মে মাসের শেষে একটানা হেঁটে যান ভারত। হাতীমারা ক্যাম্পে গিয়ে মুক্তিযুদ্ধের প্রশিক্ষণ নেন। মুক্তিবাহিনীর ২ নম্বর সেক্টরের ঢাকার গেরিলা দলের সদস্য ছিলেন মো. তৈয়ব আলী। ঢাকা মহানগরের মাদারটেক ও আশপাশে বেশ কয়েকটি গেরিলা অপারেশনে অংশ নেন তিনি। এর মধ্যে একটি ছিল পাকিস্তান সেনাবাহিনীর গানবোটে আক্রমণ। এছাড়াও নির্দিষ্ট অনেকগুলো যুদ্ধে সাহসিকতার সাথে মোকাবেলা করেন মোহাম্মদ তৈয়ব আলী। বীর প্রতীক "দৈনিক প্রথম আলো, "তোমাদের এ ঋণ শোধ হবে না" | তারিখ: ০৩-০৩-২০১২"। ২০১৯-১০-২৮ তারিখে মূল থেকে আর্কাইভ করা। সংগ্রহের তারিখ ২০১৭-০২-০৫।  একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ৫৭৪। আইএসবিএন 9789843351449।  একাত্তরের বীর মুক্তিযোদ্ধা (দ্বিতীয় খন্ড)। ঢাকা: প্রথমা প্রকাশন। মার্চ ২০১৩। পৃষ্ঠা পৃ ২৮৭। আইএসবিএন 9789849025375।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
নারায়নপুর বাহরাম উদ্দীন মাধ্যমিক বিদ্যালয়

নারায়নপুর বাহরাম উদ্দীন মাধ্যমিক বিদ্যালয় বাংলাদেশের যশোর জেলার একটি শিক্ষা প্রতিষ্ঠান। এটি ১৯৩৭ সালে প্রতিষ্ঠিত হয়। ১৯৩৩ সালে চাটাই দিয়ে ঘেরা ছনের ছাউনি দিয়ে বিদ্যালয়টি যাত্রা শুরু করে। খান সাহেব আব্দুল আজিজ অত্র এলাকার মানুষের স্বেচ্ছা শ্রমে প্রায় ৪.০০ একর জমির উপর কপোতাক্ষ নদ এর তীরে বিদ্যালয়টি প্রতিষ্ঠা করেন। ১৯৩৭ সালে ব্রিটিশ সরকার কর্তৃক ভবন নির্মাণের জন্য অনুমতি লাভ করে। তারপর যশোর জেলা বোর্ডের মাধ্যমে সে বছরই ভবন নির্মাণ করা হয়। ১৯৫০ সালে বিদ্যালয়টি মাইনর অনুমোদন প্রাপ্ত হয়। ১৯৬০ সালে বিদ্যালয়টি দ্বিমুখী মাধ্যমিক বিদ্যালয়ের অনুমতি লাভ করে। তখন সরকারী অনুদানে মাত্র ৩০,০০০ টাকা এবং এলাকার মানুষদের সহায়তায় বিশাল এক ভবন নির্মাণ করা হয়। বর্তমানে ভবনটি ভেঙ্গে একই স্থানে নতুন ভবন নির্মাণ করা হয়েছে।
মানব মহাকাশ যাত্রা

মানব মহাকাশ যাত্রা বলতে মহাকাশযানে করে মানুষের মহাকাশের ভেতর দিয়ে ভ্রমণ করাকে বোঝানো হয়েছে। এটি সরাসরি মনুষ্য চালক দ্বারা নিয়ন্ত্রিত হতে পারে, পৃথিবীতে অবস্থানরত কেন্দ্র থেকে দূরনিয়ন্ত্রিত হতে পারে, এমনকি কোনও প্রকার মানুষের সাহায্য ব্যতীত, পুরোপুরি স্বাধীনভাবে নিজে থেকেই কোনও নির্দিষ্ট অভিযান সম্পন্ন করতে পারে । ইতিহাসের প্রথম মহাকাশ যাত্রা তৎকালীন সোভিয়েত ইউনিয়নের ভস্তক কর্মসূচীর অংশ হিসেবে ১৯৬১ সালের ১২ এপ্রিল তারিখে সংঘটিত হয়। প্রথম মহাকাশচারী হিসেবে ইউরি গ্যাগারিন ছিলেন এর যাত্রী। আন্তর্জাতিক মহাকাশ স্টেশনে মানুষ একটানা ১৬ বছরের অধিক সময় ধরে অবস্থান করেছে। পূর্ববর্তী সময়ে সকল মহাকাশযাত্রাই ছিলো মানবনিয়ন্ত্রিত, যেখানে কমপক্ষে কিছু যাত্রী মহাকাশযান পরিচালনায় অবদান রাখতেন। কিন্তু ২০১৫ সালের পর থেকে তৈরীকৃত মহাকাশযানগুলো এমন বিশেষভাবে নকশা করা হচ্ছে যাতে তারা মানব চালকের সাহায্য ছাড়াই চলতে পারে। ২০১১ সালে মার্কিন যুক্তরাষ্ট্রের নভোখেয়াযান (শাটল) কর্মসূচীর সমাপ্তির পর থেকে রাশিয়া এবং চীন যথাক্রমে সয়ুজ এবং শেনচৌ কর্মসূচীরগুলির মাধ্যমে মানব মহাকাশ যাত্রা বজায় রেখেছে। বর্তমানে, আন্তর্জাতিক মহাকাশ স্টেশনের উদ্দেশ্যে সকল যাত্রার জন্য সয়ুজ মহাকাশযান ব্যবহার করা হয়, যা প্রয়োজনে দ্রুত প্রত্যাবর্তনের জন্য স্টেশনের সাথে সংযুক্ত অবস্থায় থাকে। মার্কিন যুক্তরাষ্ট্র বর্তমানে বাণিজ্যিকভাবে আন্তর্জাতিক মহাকাশ স্টেশনে যাত্রী পরিবহনের জন্য কাজ করছে যা আইএসএস, ভু-নিকটস্থ কক্ষপথে যাত্রা এবং উড্ডয়ন যানের জন্য সহায়ক হবে। সভেতলানা সাভিস্কায়া প্রথম নারী হিসেবে ১৯৮৪ সালের ২৫ জুলাই মহাকাশচারণ করেন। স্যালি রিড ছিলেন প্রথম মার্কিন নারী মহাকাশচারী। আইলিন কলিনস প্রথম নভোখেয়াযান চালক ছিলেন এবং এসটিএস-৯৩ নভোখ্যাযান চালনার মাধ্যমে তিনি প্রথম নারী হিসেবে একটি মার্কিন মহাকাশযান চালনা করেন। ভ্যালেরি পোলায়াকভ সবচেয়ে দীর্ঘ সময় মহাকাশ যাত্রা করেছেন (৮ই জানুয়ারি ১৯৯৪ থেকে ২২শে মার্চ ১৯৯৫; মোট ৪৩৭ দিন, ১৭ ঘণ্টা, ৫৮ মিনিট, ১৬ সেকেন্ড)। সের্গেই ক্রিকালোয়ভ সবচেয়ে দীর্ঘকাল মহাকাশে অবস্থান করেছেন (৮০৩ দিন, ৯ ঘণ্টা, ৩৯ মিনিট) মানব মহাকাশ কার্যক্রম তৎকালীন সোভিয়েত ইউনিয়ন এবং বর্তমান রাশিয়ান ফেডারেশন, ইউনাইটেড স্টেটস, চীন এবং কিছু ব্যক্তিগত কোম্পানী দ্বারা পরিচালিত হয়েছে।
পোর্ট মাথুরিন

পোর্ট মাথুরিন হল রডরিগেস দ্বীপ-এর একটি শহর। এটি এই দ্বীপের প্রশাসনিক কার্যসম্পাদন করে। এটি রাজধানী শহর হিসাবে পরিচিত। এই শহর ও দ্বীপ মরিশাসের অন্তর্গত। এই শহরটি রডরিগেস দ্বীপের বন্দর বা নৌ পরিষেবা দেয়। এই শহরে জনঘনত্ব ও জনসংখ্যা খুবই কম। ২০০৬ সালের জনগননায় শহরটিতে ৬,০০০ জন বসবাস করে। রডরীগেস এর ১৪ টি উপভাগের মধ্যে পোর্ট মাথুরিন একটি। এই উপভাগগুলি হল- Baie Lascars (North) Camp du Roi Castor Caverne Provert Citronelle Crève Coeur Désiré English Bay Fond La Digue Jentac Mont Piton Mont Vénus Montagne Charlot Montagne Fanal Pointe Canon Pointe Monnier Port Mathurin Roseaux Solitude Soupir Terre Rouge Vangar "সংরক্ষণাগারভুক্ত অনুলিপি"। ১০ মার্চ ২০১০ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০১৭।
উজ্জ্বলা মজুমদার

উজ্জ্বলা মজুমদার (২১ নভেম্বর, ১৯১৪ ― ২৫ এপ্রিল, ১৯৯২) একজন বাঙালি সশস্ত্র বিপ্লববাদী নারী ও সমাজকর্মী। ঢাকা শহরের এক নামকরা জমিদার পরিবারে তিনি জন্মগ্রহণ করেন। তার পিতার নাম সুরেশচন্দ্র মজুমদার। তিনিও বিপ্লবীদের সাথে জড়িত ছিলেন। কলকাতা থেকে অস্ত্র নিয়ে যাওয়ার জন্যে তিনি উজ্জ্বলার সাহায্য নেন। উজ্জ্বলা নিজের কোমরে আগ্নেয়াস্ত্র নিয়ে বিপ্লবীদের পৌঁছে দিয়েছিলেন মাত্র চোদ্দ বছর বয়েসেই। তার বাড়িতে বিভিন্ন বিপ্লবীরা নিয়মিত আসতেন। বিপ্লবী সুকুমার ঘোষ ও মনোরঞ্জন ব্যানার্জী ছিলেন তার গৃহশিক্ষক। গ্রামে থাকার কারণে তার পাঠ্যজীবন দেরীতে শুরু হয়। উজ্জ্বলা ২০ বছর বয়েসে ম্যাট্রিক পাশ করেন। শ্রীমতি মজুমদার বেঙ্গল ভলেনটিয়ার্স দলে যোগ দিয়েছিলেন অল্প বয়েসেই। তিনি বেড়াতে যাওয়ার নাম করে দার্জিলিং চলে যান ভবানীপ্রসাদ ভট্টাচার্য, সুকুমার ঘোষ, রবি ব্যানার্জি ও আরো কয়েকজন বিপ্লবী কর্মীবৃন্দর সাথে গভর্নর এন্ডারসন হত্যায় অংশ নিতে। উজ্জ্বলা হারমোনিয়ামের মধ্যে করে লুকিয়ে নিয়ে আসেন মারণাস্ত্রটি। তিনি ও মনোরঞ্জন এক হোটেলে ওঠেন স্বামী-স্ত্রী পরিচয়ে। ৮ মে ১৯৩৪ দার্জিলিং লেবং রেসকোর্সের মাঠে বিপ্লবী ভবানীপ্রসাদ ভট্টাচার্য গুলি করেন গভর্নরকে কিন্ত তিনি অল্পের জন্যে বেঁচে যান। ভবানী ধরা পড়ে যান। পরে তার ফাঁসি হয়। মনোরঞ্জন ব্যানার্জী সাথে উজ্জ্বলা ছদ্মবেশ ধরে কলকাতায় পালিয়ে আসেন ও শোভারানি দত্তর বাসায় আশ্রয় নেন। ১৮ মে সেখানে তাদের পুলিশ গ্রেফতার করে। স্পেশাল ট্রাইবুনালে তার ১৪ বছর কারাদন্ড হয়। তাকে মেদিনীপুর সেন্ট্রাল জেলে পাঠান হয়। মহাত্মা গান্ধীর চেষ্টায় তিনি ১৯৩৯ সালের এপ্রিল মাসে ঢাকা জেল থেকে মুক্তি পান। কলকাতাতে ১৯৪২ এ ভারত ছাড়ো আন্দোলনে যোগ দিয়ে পুনরায় কারাবরণ করেন। চার বছর প্রেসিডেন্সী জেলে থাকার পর ১৯৪৬ সালে ছাড়া পান। পরে ফরওয়ার্ড ব্লক দল গঠনে অগ্রণী হয়েছিলেন। জেলের ভেতরেই পড়াশোনা করে বি এ পাশ করেন। মুক্তি পেয়ে নানা জনকল্যাণমূলক কাজে জড়িত ছিলেন। নোয়াখালী দাঙ্গার সময় আক্রান্ত, দাংগা বিধ্বস্ত এলাকায় গিয়ে ত্রাণের কাজ করেছেন। বারাসাতের কাছে অনুন্নত শ্রেণীর উন্নতিকল্পে 'পল্লী নিকেতন' নামে প্রতিষ্ঠান স্থাপন করা তার অন্যতম কৃতিত্ব। রাজারহাট থানার কয়েকটি গ্রামে সমাজসেবার কাজে নিযুক্ত ছিলেন। ১৯৪৮ সালে তিনি বিয়ে করেছিলেন বিখ্যাত বিপ্লবী ও সাহিত্যিক ভূপেন্দ্রকিশোর রক্ষিত রায়কে। ১৯৯২ সালের ৫ এপ্রিল মারা যান উজ্জ্বলা মজুমদার (রক্ষিত রায়) কমলা দাশগুপ্ত (২০১৫)। স্বাধীনতা সংগ্রামে বাংলার নারী। কলকাতা: র‍্যাডিকাল ইম্প্রেশন। পৃষ্ঠা ১৩৯–১৪৩।  Part I, Arun Chandra Guha। India's Struggle Quarter of Century 1921to1946। Publications Division Ministry of Information & Broadcasting।  সত্যব্রত মজুমদার। "নেতাজীর হোমফ্রন্ট- ৭"। সংগ্রহের তারিখ 07.02.2017।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] চিন্ময় চৌধুরী (১৯৯৮)। স্বাধীনতা আন্দোলনে সশস্ত্র বিপ্লবী নারী। কলকাতা: দেজ পাবলিশিং।
বাংলাদেশের ইনস্টিটিউটসমূহের তালিকা

বাংলাদেশের ইনস্টিটিউট হল বাংলাদেশে অবস্থিত কিছু সরকারি ও বেসরকারি প্রতিষ্ঠান, যেগুলো শিক্ষা ও গবেষণার কাজে জড়িত। এটি এগুলোর একটি তালিকা। আন্তর্জাতিক মাতৃভাষা ইনস্টিটিউট আম গবেষণা কেন্দ্র বাংলাদেশ মশলা গবেষণা ইনস্টিটিউট, বগুড়া ইন্সটিটিউট অব বাংলাদেশ স্টাডিজ কেন্দ্রীয় গো-প্রজনন ও দুগ্ধ খামার কেন্দ্রীয় মানব সম্পদ উন্নয়ন কেন্দ্র জাতীয় মাশরুম উন্নয়ন ও সম্প্রসারণ কেন্দ্র নদী গবেষণা ইনস্টিটিউট বাংলাদেশ উন্নয়ন গবেষণা প্রতিষ্ঠান বাংলাদেশ এশিয়াটিক সোসাইটি বাংলাদেশ কৃষি গবেষণা ইনস্টিটিউট বাংলাদেশ কৃষি গবেষণা পরিষদ বাংলাদেশ ধান গবেষণা ইনস্টিটিউট বাংলাদেশ পরমাণু কৃষি গবেষণা ইনস্টিটিউট বাংলাদেশ পরমাণু শক্তি কমিশন বাংলাদেশ পল্লী উন্নয়ন একাডেমী বাংলাদেশ পাট গবেষণা ইনস্টিটিউট বাংলাদেশ প্রাণিসম্পদ গবেষণা ইনস্টিটিউট বাংলাদেশ বন গবেষণা প্রতিষ্ঠান মহাকাশ গবেষণা ও দূর অনুধাবন কেন্দ্র মৃত্তিকা সম্পদ উন্নয়ন ইনস্টিটিউট বাংলাদেশ মাদ্রাসা শিক্ষক প্রশিক্ষণ ইনস্টিটিউট জাতীয় বস্ত্র প্রকৌশল ও গবেষণা ইনস্টিটিউট বাংলাদেশ কম্পিউটার সমিতি টেকনিক্যাল ইয়ুথ ট্রেনিং সেন্টার বাংলাদেশের শিক্ষা ব্যবস্থা বিশ্ববিদ্যালয় মঞ্জুরী কমিশন (বাংলাদেশ) বাংলাদেশের বিশ্ববিদ্যালয়সমূহ বাংলাদেশের বিশ্ববিদ্যালয়ের তালিকা বাংলাদেশের বিদ্যালয়ের তালিকা বাংলাদেশের কলেজের তালিকা বাংলাদেশের মেডিকেল কলেজসমূহের তালিকা বাংলাদেশের ডেন্টাল কলেজসমূহের তালিকা বাংলাদেশে টেক্সটাইল শিক্ষা বাংলাদেশের স্থাপত্য শিক্ষা প্রতিষ্ঠানের তালিকা